b'\n_START_ARTICLE_\nAliens vs. Predator (vuoden 2010 videopeli)\n_START_SECTION_\nAsetelma\n_START_PARAGRAPH_\nTarina alkaa useita vuosia Aliens versus Predator 2:n tapahtumien j\xc3\xa4lkeen. Kiero Weyland-Yutani-yhti\xc3\xb6 jatkaa Xenomorph-rodun ahdistelua l\xc3\xb6ydetty\xc3\xa4\xc3\xa4n mielenkiintoisen, elottoman oloisen planeetan nimelt\xc3\xa4\xc3\xa4n BG-386. Asiat mutkistuvat, kun planeetalta l\xc3\xb6ydet\xc3\xa4\xc3\xa4n Predatoreille kuulunut muinainen pyramidi ja sinne vangittu Alien-kuningatar. Weyland-Yutani aloittaa uuden rodun tutkimisen pyramidirakenteiden puitteissa. Siirtokunnan merijalkav\xc3\xa4ki oli kutsuttu suojelemaan siviileit\xc3\xa4, kun yhti\xc3\xb6 l\xc3\xb6ysi pyramidin ja siell\xc3\xa4 el\xc3\xa4v\xc3\xa4n kuningattaren. Monet jalkav\xc3\xa4en sotilaista eiv\xc3\xa4t tienneet yhti\xc3\xb6n aikeista tai siit\xc3\xa4 mit\xc3\xa4 he tutkivat viidakossa. Operaatiota johtava Weyland-Yutanin omistava Karl Bishop Weyland tulee itse kiinnostuneeksi pyramidin salaisuuksista. H\xc3\xa4n vahingollisesti saa toimillaan aikaan energianpurkauksen, joka saa Predatorit kiinnitt\xc3\xa4m\xc3\xa4\xc3\xa4n huomionsa t\xc3\xa4lle alueelle. Samoina hetkin\xc3\xa4 tutkimuskohteina toimivat Alienit onnistuvat pakenemaan aiheuttaen samalla suurta hysteriaa. Pian Alienien karattuaan karanteenista, yhti\xc3\xb6 ei kyennyt pit\xc3\xa4m\xc3\xa4\xc3\xa4n otuksia laitoksessa, vaan ne levisiv\xc3\xa4t ja pian merijalkav\xc3\xa4ki joutui vastakkain n\xc3\xa4iden otusten kanssa. Yhti\xc3\xb6 esti jalkav\xc3\xa4en avunpyynn\xc3\xb6t planeetalta, varmistaakseen ett\xc3\xa4 yhti\xc3\xb6n laitommat kokeet eiv\xc3\xa4t tulisi julki. Mutta Weyland-Yutanin omat ty\xc3\xb6ntekij\xc3\xa4t onnistuvat h\xc3\xa4lytt\xc3\xa4m\xc3\xa4\xc3\xa4n apua planeetalta ja saamaan paikalle merijalkav\xc3\xa4en sotilaita turvaamaan tilannetta. Varsinainen sekasorto saa alkunsa herra Weylandin tuodessa paikalle omat rauhanturvaajansa, laittomat androidit. Predatorien saapuessa paikalle etsim\xc3\xa4\xc3\xa4n kuolleita lajitovereitaan ja selvitt\xc3\xa4m\xc3\xa4\xc3\xa4n pyramidin saloja, kolmen rodun v\xc3\xa4linen sota saa alkunsa.\n_START_SECTION_\nSotilas\n_START_PARAGRAPH_\nPelaaja on uusi tulokas merijalkav\xc3\xa4ess\xc3\xa4, ja h\xc3\xa4nt\xc3\xa4 kutsutaan koko pelin ajan kutsumanimell\xc3\xa4 \xe2\x80\x9dRookie\xe2\x80\x9d. Merijalkav\xc3\xa4ki saa h\xc3\xa4t\xc3\xa4kutsun Weyland-Yutanin siviility\xc3\xb6ntekij\xc3\xb6ilt\xc3\xa4 ja l\xc3\xa4hett\xc3\xa4\xc3\xa4 joukkoyksik\xc3\xb6n apuun. Jalkav\xc3\xa4ki, mukaan lukien tajuton pelaaja, laskeutuvat siirtokunnan asuinalueelle. Pyramidinraunioissa Rookie p\xc3\xa4\xc3\xa4see tukeutumaan muinaiseen Alienien pes\xc3\xa4\xc3\xa4n, jossa korpraali Tequila on vangittuna. Tequila on viel\xc3\xa4 hengiss\xc3\xa4, mutta h\xc3\xa4neen on istutettu Alien-alkio. Naispuolinen Weyland-Yutanin androidi Katya opastaa pelaajaa saattamaan Tequilan yhti\xc3\xb6n tutkimusasemalle. Laitoksessa Tequilan sis\xc3\xa4ll\xc3\xa4 oleva Alien olisi mahdollista poistaa. Herra Weyland ei riemastu kuullessaan merijalkav\xc3\xa4en tunkeutumisesta keskukseen ja pyyt\xc3\xa4\xc3\xa4 heit\xc3\xa4 poistumaan v\xc3\xa4litt\xc3\xb6m\xc3\xa4sti, luvaten samalla vet\xc3\xa4\xc3\xa4 androidinsa pois sotilaiden kimpusta. Laitoksen salaisuus tulee kuitenkin ilmi, ja leikkausvaiheessa herra Weyland katkaisee virran tutkimuskeskuksesta. Rookielle j\xc3\xa4\xc3\xa4 ainoastaan yksi vaihtoehto: nukuttaa Tequila hyperuneen, jotta t\xc3\xa4m\xc3\xa4 s\xc3\xa4ilyisi hengiss\xc3\xa4 tukialuksen saapumiseen asti._NEWLINE_N\xc3\xa4ytt\xc3\xa4isi silt\xc3\xa4, ett\xc3\xa4 ainoa pakokeino on herra Weylandin yksityinen kuljetusalus, jota varten Rookien on hankittava data-muistilehti\xc3\xb6 pyramidist\xc3\xa4. Matkalla pyramidiin Rookie kohtaa Alien-kuningattaren henkivartijan eli Praetorianin, mutta onnistuu kukistamaan t\xc3\xa4m\xc3\xa4n. Taistelun j\xc3\xa4lkeen Rookie matkaa kohti pyramidia._NEWLINE_Pyramidissa h\xc3\xa4n kohtaa herra Weylandin, joka on jo tietoinen h\xc3\xa4nen aikeista. Viimeisess\xc3\xa4 taistelussa pelaaja taistelee vaarallista Weylandia vastaan. Weyland sy\xc3\xb6ksyy h\xc3\xa4nen kimppuunsa ja keskeytt\xc3\xa4\xc3\xa4 data-lehti\xc3\xb6n analysoimisen. Androidiksi itsekin paljastunut Weyland kuolee lopulta saatuaan laukauksen p\xc3\xa4\xc3\xa4h\xc3\xa4ns\xc3\xa4 ja tiputtuaan laavaan. Rookie kerke\xc3\xa4\xc3\xa4 alukseen ja ehtii paeta juuri ennen suurta r\xc3\xa4j\xc3\xa4hdyst\xc3\xa4. Aivan lopuksi n\xc3\xa4hd\xc3\xa4\xc3\xa4n, kuinka toinen Karl Bishop Weyland -androidi vastaanottaa tiedot itselleen ja paikantaa Xenomorphin kotiplaneetan.\n_START_SECTION_\nAlien\n_START_PARAGRAPH_\nKampanja alkaa Weyland-Yutanin tutkimuslaitoksessa, miss\xc3\xa4 yhti\xc3\xb6 on jalostanut Alieneita erilaisiin tieteellisiin kokeisiin. Pelaaja on Alien, jota kutsutaan nimell\xc3\xa4 \xe2\x80\x9dnumero kuusi\xe2\x80\x9d (engl. number six). Pelaajan ohjaama Alien osoittaa sisukkuutensa jo alkuvaiheessa, mik\xc3\xa4 her\xc3\xa4tt\xc3\xa4\xc3\xa4 herra Weylandin kiinnostuksen. _NEWLINE_Ep\xc3\xa4onnistuneen kokeen yhteydess\xc3\xa4 Alienille tulee mahdollisuus paeta ilmastointikanavien kautta. Irti p\xc3\xa4\xc3\xa4ssyt Alien vapauttaa ensin lajitoverinsa, ja yhdess\xc3\xa4 n\xc3\xa4iden kanssa toteuttaa kuningattarensa k\xc3\xa4skyj\xc3\xa4 aiheuttaen sekasortoa tutkimuskeskuksen ty\xc3\xb6ntekij\xc3\xb6ille._NEWLINE_Kampanjan aikana pelaaja teurastaa miltei kaikki esille sattuvat merijalkav\xc3\xa4en sotilaat, ja asettaa siviilien kasvoille facehuggerin luoden t\xc3\xa4ten aina uusia Alieneita. Kampanjan loppuvaiheessa pelaaja kohtaa muinaisella taisteluareenalla kaksi Predatoria. Muiden alieneiden avustuksella Predatorit kukistetaan, ja paikalle saapuu Aliens vs. Predator 2:sta tuttu eliitti-Predator nimelt\xc3\xa4\xc3\xa4n \xe2\x80\x9dWolf\xe2\x80\x9d, jota vastaan pelaaja joutuu taistelemaan. Pelaaja saa lopulta nujerrettua Predatorin ja asettaa heikentyneen saalistajan kasvoille facehuggerin synnytt\xc3\xa4en t\xc3\xa4ten Alienin ja Predatorin risteytyksen, Predalienin. Taistelun j\xc3\xa4lkeen pelaajan hahmo aistii Alien-kuningattaren tuskan huudot asemalta ja lamaantuu t\xc3\xa4ysin kuningataren kuoleman johdosta. Hetken kuluttua Weyland-Yutanin androidit l\xc3\xb6yt\xc3\xa4v\xc3\xa4t pelaajan ja ovat aikeissa ampua t\xc3\xa4m\xc3\xa4n, mutta herra Weyland est\xc3\xa4\xc3\xa4 n\xc3\xa4iden aikeet, sanoen ett\xc3\xa4 h\xc3\xa4n on \xe2\x80\x9dvanha yst\xc3\xa4v\xc3\xa4\xe2\x80\x9d. Yhti\xc3\xb6 ker\xc3\xa4\xc3\xa4 Alienin talteen ja l\xc3\xa4hett\xc3\xa4\xc3\xa4 pelaajan avaruusalukselle jatkotutkimuksiin. Aluksella Alien p\xc3\xa4\xc3\xa4see karkuun ja tappaa kaikki rahtiruumassa olevat. Lopulta alus on Alieneiden hallussa, ja pelaajan ohjaamasta Alienista kuoriutuu uusi kuningatar.\n_START_SECTION_\nPredator\n_START_PARAGRAPH_\nWeyland-Yutanin tunkeuduttua Predatorien muinaiseen pyramidiin, planeetalle l\xc3\xa4hetet\xc3\xa4\xc3\xa4n kolme Predatoria tarkistamaan tilannetta. Alienien m\xc3\xa4\xc3\xa4r\xc3\xa4n kasvaessa, \xe2\x80\x9dClaw\xe2\x80\x9d-Predator joutuu ensimm\xc3\xa4isen\xc3\xa4 Alienien k\xc3\xa4sitelyyn ja antaa h\xc3\xa4t\xc3\xa4kutsun Predatorien alukselle. Planeetalle l\xc3\xa4hetet\xc3\xa4\xc3\xa4n kolmen Predatorin ryhm\xc3\xa4, joka koostuu korkeimpaan eliittiin kuuluvista Predatoreista sek\xc3\xa4 n\xc3\xa4iden joukossa yhden nuoren ja kokemattomamman Predatorin. Pelaajan ohjaama Predator l\xc3\xa4p\xc3\xa4isee \xe2\x80\x9dsoveltuvuustestit\xe2\x80\x9d kokeneimpien Predatorien l\xc3\xa4sn\xc3\xa4 ollessa, ja tulee n\xc3\xa4in ollen l\xc3\xa4hetetyksi pyramidiin tuhoamaan todisteet Predatorien tekniikasta, ja samalla taistelemaan niin ihmisi\xc3\xa4 ja Alieneita, kuin Weyland-Yutanin androideja vastaan. Nuorempi Predator laskeutuu viidakkoalueelle ja aloittaa mets\xc3\xa4styksen. _NEWLINE_Pelaaja aiheuttaa kaaosta merijalkav\xc3\xa4en tukikohdissa ja vartiointipisteill\xc3\xa4. Kaivausalueella pelaaja havaitsee Predalienin ensi kerran. Pelaajan matka kulkee l\xc3\xa4pi Alienpes\xc3\xa4n, jonka merijalkav\xc3\xa4en pelaaja on jo sytytt\xc3\xa4nyt tuleen. P\xc3\xa4\xc3\xa4sty\xc3\xa4\xc3\xa4n esi-isien pyramidiin nuori Predator l\xc3\xb6yt\xc3\xa4\xc3\xa4 esi-is\xc3\xa4ns\xc3\xa4 Lordin naamion ja laittaa sen omansa tilalle. Naamion avulla Predator voi n\xc3\xa4hd\xc3\xa4 esi-isiens\xc3\xa4 henget. Predator kohtaa kuningattaren henkivartijan eli Praetorianin, ja jatkaa matkaansa yhti\xc3\xb6n tutkimuslaitokselle, jossa laittomat androidit taistelevat ihmisi\xc3\xa4 vastaan. Laitoksessa herra Weyland osoittaa kiinnostuksensa nuorta Predatoria kohtaan ja pyyt\xc3\xa4\xc3\xa4 t\xc3\xa4t\xc3\xa4 tekem\xc3\xa4\xc3\xa4n yhteisty\xc3\xb6t\xc3\xa4 h\xc3\xa4nen kanssaan. P\xc3\xa4\xc3\xa4sty\xc3\xa4\xc3\xa4n laitoksen l\xc3\xa4pi Predator saapuu pyramidiin, jossa h\xc3\xa4n asentaa muinaisen naamion muumion p\xc3\xa4\xc3\xa4lle. Tilanteen j\xc3\xa4lkeen pelaaja aktivoi muumion itsetuhomekanismin todisteiden tuhoutumisen varmistamiseksi. Samaisella hetkell\xc3\xa4 Predalien ilmestyy paikalle, ja kiivas taistelu yltyy laavan yll\xc3\xa4 kamppailemiseksi. Lopulta Predator kukistaa vastustajansa ja p\xc3\xa4\xc3\xa4see oman rotunsa aluksella turvaan ennen temppelin r\xc3\xa4j\xc3\xa4ht\xc3\xa4mist\xc3\xa4. Kampanja p\xc3\xa4\xc3\xa4ttyy Predatorien emoaluksen suunnatessa kohti Xenomorphinkotiplaneettaa.'